**Tyyppi 075** (Nato-raportointinimi *Yushen*) on Kansan vapautusarmeijan laivaston komento- ja hyökkäysalusluokka, jonka alukset on varustettu maihinnousuihin sekä helikopteritukialuksiksi. Yǔshén on kiinalaisessa mytologiassa sateen jumala.

Suunnittelu
-----------

Alusten ominaisuuksia on kuvailtu suunnitellun Taiwanin rannikko mielessä. Tyypin 075 taisteluvalmiuden saavuttamisajankohdasta on esitetty erilaisia arvioita. Erään kiinalaisen näkemyksen mukaan kestää vuosia, ennen kuin Kiina on ehtinyt rakentaa luokan alukset ja varustaa ne esimerkiksi vuonna 2019 esitellyillä Harbin Z-20 helikoptereilla sekä harjoitella maihinnousuja, joista maalla ei ole kokemusta. Toisten arvioiden mukaan Kiinalla olisi jo riittävästi sotilaiden ja kaluston kuljetuskapasiteettia esimerkiksi tyypin 071 maihinnousualusten valmistumisen myötä mahdollista maihinnousua varten.

Tyypin 075 LHD:stä on esitetty edelleensuunnitellun tyypin 076 maihinnousutukialus. Siihen on kaavailtu miehittämättömien sotilaallisten lennokkien elektromagneettista laukaisemismahdollisuutta.

Alukset
-------

Lokakuun puoliväliin 2022 mennessä oli Kiinan valtion laivanrakennusyhtymän (CSSC) telakka Hudong–Zhonghua Shipbuilding Shanghaissa valmistanut kolme kahdeksasta suunnitellusta Yushen-luokan maihinnousualuksesta, jotka oli otettu palveluskäyttöön. Lokakuussa 2022 *Hainan* ja *Guangxi* havaittiin Etelä-Kiinan merellä harjoituksessa, jossa sotilaita kuljettavien Changhe Z-8C -kuljetushelikoptereiden on tarkoitus nousta ja laskeutua aluksen kannella eri sijainteihin, aluksilta laskea vesille tyypin 726 ilmatyynykäyttöisiä maihinnousualuksia ja liikkelle tyypin 05 panssaroituja ambfibioajoneuvoja.  Alustyypin kannella on havaittu testatun myös suurikokoista, noin 2 tonnia painavaa miehittämätöntä, Changhe Z-11:ta muistuttavaa -helikopteria.

**Tyypin 075 maihinnousutukialukset**| Nimi | Telakka | Vesille | Palvelukseen | Status |
| --- | --- | --- | --- | --- |
| 31 *Hainan* | Hudong–Zhonghua Shipbuilding, Shanghai | 25. syyskuuta 2019 | 23. huhtikuuta 2021 | Aktiivinen: Eteläinen laivasto |
| 32 *Guangxi* | Hudong–Zhonghua Shipbuilding, Shanghai | 22. huhtikuuta 2020 | marraskuu 2021 | Aktiivinen: Itäinen laivasto |
| *33 Anhui* | Hudong–Zhonghua Shipbuilding, Shanghai | 29. tammikuuta 2021 | 1. lokakuuta 2022 | Aktiivinen |

Lähteet
-------

1. 1 2 3 4 5 6 7  Xavier Vavasseur: China’s 2nd Type 075 LHD Guangxi 广西 Commissioned With PLAN *navalnews.com*.  30.12.2021. Viitattu 25.10.2022. (englanniksi)
2. 1 2 3 4  Liu Zhen: China’s Type 075 assault ship could be a decade from full operation *scmp.com*.  4.9.2020. Viitattu 25.10.2022. (englanniksi)
3. ↑  H. I. Sutton: Stealth UAVs Could Give China’s Type-076 Assault Carrier More Firepower *forbes.com*.  23.7.2020. Viitattu 25.10.2022. (englanniksi)
4. ↑  Liu Xuanzun: Chinese PLA Navy holds full test for dual amphibious assault ship group *Pakistan Defence, defence.pk*.  16.10.2022. Viitattu 24.10.2022. (englanniksi)
5. ↑  Large unmanned helicopter drone appears on Type 075 LHD *china-arms.com*.  8.10.2021.  (englanniksi)
6. ↑  H. I. Sutton: China’s First Type-075 Assault Carrier Is Starting Sea Trials *navalnews.com*.  28.7.2020. Viitattu 25.10.2022. (englanniksi)
7. ↑  Andrew Tate: China launches third Type 075 LHD for PLAN *janes.com*.  29.1.2021. Viitattu 25.10.2022. (englanniksi)
8. ↑  Xavier Vavasseur: China Launches 3rd Type 075 LHD For The PLAN *navalnews.com*.  29.1.2021. Viitattu 25.10.2022. (englanniksi)

Aiheesta muualla
----------------

* Kuvia tai muita tiedostoja aiheesta **Yushen-luokka** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Type 075 landing helicopter dock 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chinese landing helicopter dock Hainan